Kuriak, Milan, poslanec NR SR (2022-12-21):
Ďakujem za slovo. Vážení páni poslanci, vážený pán predsedajúci, vážení páni poslanci, krátko sa chcem vyjadriť hlavne k môjmu pozmeňujúcemu návrhu a pozmeňujúcemu návrhu kolegov poslancov Karola Kučeru, Richarda Nemca, Mariána Viskupiča, Richarda Vašečku, Jozefa Hlinku, Juraja Šeligu a Petra Vonsa, týmto pozmeňovákom sa aspoň z časti pomôže zmierniť dopady z obdobia covidu. Z predloženého pozmeňujúceho a doplňujúceho návrhu vyplýva, že sa ním zavádza znížená sadzba DPH vo výške na 10 % zo základu dane jednak na plnenie a poskytovanie v súvislosti so športom, pri ktorých je predpokladaná vysoká energetická náročnosť, ako aj preprava osôb či visutými a pozemnými lanovkami a lyžiarskymi vlekmi, na sprístupnenie krytých a nekrytých športových zariadení, na účely vykonávania športu a na vstupné do umelých kúpalísk. Okrem toho je veľmi dôležité, že sa zavádza aj znížená sadzba DPH na reštauračné a stravovacie služby v tomto prípade aj formou tohto pozmeňováka už bez obmedzenia. Hlavným dôvodom tejto zmeny je prioritne podpora športových aktivít, ale aj ako som spomenul, gastrosektora, teší ma, že pod zníženie DPH patrí aj sektor, čo sa týka fitnes. Týmto chcem aj poďakovať kolegovi Petrovi Vonsovi, o ktorom viem, že aké úsilie vynaložil, aby, aby sa toto dosiahlo. Z môjho pohľadu ako osoby, ktorá aktívne podnikala v gastrosektore a v cestovnom ruchu, je táto zmena veľmi dôležitá a veľmi prínosná. Za posledné obdobie sme boli svedkami toho, že práve gastrosektor, cestovný ruch ako aj športové aktivity boli aj z dôvodu pandémie jedným z najviac postihnutých odvetví. Podnikatelia okrem dlhov z posledných rokov zavinených pandémiou ochorenia covid aktuálne čelia v súčasnosti aj prudkému nárastu cien energií a tým spojených nákladov rastu cien a kupovaných potravín a nápojov a požiadavke, požiadavkám zamestnancov na zvýšenie miezd. Nezanedbateľnou položkou je aj zvýšenie nákladov spojených s dodržiavaním rôznych hygienických a iných nariadení či usmernení. Osobne som presvedčený, že počas nadchádzajúcej zimnej sezóny, ktorá už v niektorých strediskách začala, podľa, podľa informácií, čo som zisťoval, tak zatiaľ, zatiaľ je štart zimnej sezóny v strediskách pomerne slabý. A všetci očakávajú, že tak ako aj v období pred covidom, že tá hlavná sezóna sa poriadne rozbehne od Štefana a že budú priaznivé podmienky, aby, aby tá sezóna pomohla gastru sa opäť nadýchnuť a pokračovať, pokračovať aspoň v takom štádiu, v akom, v akom sa podarilo po covide ako tak pozviechať niektorým podnikateľom, ale mnohí, mnohí sa ešte dlho budú spamätávať. Pozmeňujúci návrh má za cieľ aj zvýšiť konkurencieschopnosť prevádzkovateľov podnikov v cestovnom ruchu hlavne v pohraničných oblastiach, kde jedným z najväčších konkurentov je napríklad Poľská republika, ale aj Česko a Maďarsko. V týchto krajinách majú výrazne nižšiu DPH pre gastro. Po tejto zmene majitelia prevádzok podnikajúcich v gastrosektore a v cestovnom ruchu volali už dlhšiu dobu, tak som veľmi rád, že sa to konečne podarilo vďaka, aj vďaka ústupkom a dohodám naplniť. Ako som spomenul, je pred nami kľúčová zimná sezóna, ktorá je pre osoby podnikajúce v stravovacích službách či v hoteliérstve ale aj celkovo v cestovnom ruchu kľúčová. Počas obdobia pandémie gastroprevádzky prišli o výraznú časť svojich tržieb a mnohé si na splatenie nájmov, energií či platov pre zamestnancov museli požičať. Okrem toho aktuálne čelia momentálnemu enormnému nárastu nákladov na energie ako aj vysokej inflácii, ktorá sa prejavuje vo zvýšených vstupoch spomínaného nákupu potravín, nápojov či inej réžie. Zvýšená inflácia automaticky si vyžaduje aj spomínané od zamestnancov, s ktorými je tak či tak problém čím ďalej väčší niekoho zamestnať hlavne v gastrosektore a v niektorých službách cestovného ruchu. V prípade predkladaného návrhu je rovnako potrebné povedať, že zníženie sadzby pre gastrosektor nie je v podmienkach Európskej únie žiadnou novinkou. Napríklad v roku 2021 bola v Českej republike zavedená znížená DPH v gastre na úroveň 10 %, v Poľsku 10 %. V Rakúsku a Maďarsku dokonca 5 %. Ako ukazujú skúsenosti zo zahraničia, práve cez nižšiu DPH prevádzky získali hotovosť, keďže museli menej odviesť do štátnej kasy a dostali sa do lepšej finančnej kondície legálnym spôsobom vďaka zníženiu sadzieb DPH. Tento krok, samozrejme, pre štátny rozpočet predstavuje stratu, avšak táto strata sa časom zhodnotí, verím tomu, a štátu sa vráti v podobe vyšších tržieb zvýšením turizmu a celkovo cestovného ruchu. Rovnako za veľmi prínosné považujem zníženie sadzby DPH pre vybrané športové zariadenie, osobne veľmi podporujem zdravý životný štýl obyvateľstva, lebo vieme, ako, ako sú na tom naše deti. Vidím to aj vo svojej rodine, že mám tri neplnoleté deti, že naozaj ani zďaleka ten šport nie je, nie je na takej úrovni už od základných škôl, ako to bolo, keď som ja bol v ich veku. Tak aj z týchto dôvodov veľmi vítam, veľmi vítam zníženie sadzby DPH v týchto spomínaných odvetviach. Tak verím, že tento návrh zákona aj pozmeňujúce návrhy budú podporené. Ďakujem.